Diari Oficial de la Generalitat Valenciana


Sumari del DOGV 4608, del 15-10-2003 (2003/10172)

RESOLUCIÓ de 23 de setembre, del conseller d'Infraestructures i Transport, per la qual es determina l'explotació per part de l'Entitat Pública de Sanejament d'Aigües Residuals de la Comunitat Valenciana de les Estacions Depuradores d'Aigües Residuals de Vall de Ebo i Famorca (Alacant).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4608

Data del DOGV
:   15-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10424


Data del document
:   23-09-2003

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Entitat Pública de Sanejament d'Aigües Residuals de la Comunitat Valenciana
    * Vall d'Ebo, la
    * Famorca
    * contracte de serveis
    * tractament de l'aigua

RESOLUCIÓ de 23 de setembre, del conseller d'Infraestructures i Transport, per la qual es determina l'explotació per part de l'Entitat Pública de Sanejament d'Aigües Residuals de la Comunitat Valenciana de les Estacions Depuradores d'Aigües Residuals de Vall de Ebo i Famorca (Alacant). [2003/S10604]
  
Antecedents de fet
  
La Conselleria d'Obres Públiques, Urbanisme i Transports (actualment d'Infraestructures i Transport) de la Generalitat i la Diputació Provincial d'Alacant van subscriure, el 23 de juliol de 1992, un conveni per a l'execució d'infraestructures de sanejament i depuració d'aigües residuals a la Comunitat Valenciana. Posteriorment, es va ampliar este amb l'addenda de 14 de juny de 1995 i amb la de 21 d'abril de 1999.
  
El conveni determina la participació d'ambdós administracions en el finançament - 60% a càrrec de la Conselleria i 40% a càrrec de la Diputació - i execució - a càrrec de la Diputació - d'una sèrie de sistemes de depuració, que comprenen tant rehabilitació, ampliació o millora d'instal·lacions de depuració ja existents com nova construcció. A estos efectes, la clàusula setena del conveni indica que la titularitat de les instal·lacions correspondrà:
  
En cas de rehabilitació, ampliació o millora d'instal·lacions de depuració ja existents, a l'Ajuntament titular de la instal·lació inicial.
  
En el cas de construcció de noves instal·lacions d'evacuació i tractament d'aigües residuals, a la Generalitat.
  
Així mateix, l'esmentada clàusula setena del conveni indica que la conservació i explotació de les obres i instal·lacions objecte d'este correspondrà al seu titular.
  
Com a conseqüència de l'execució del conveni esmentat, la Diputació ha conclòs les obres de construcció d'una sèrie de nous sistemes públics de depuració, i s'han subscrit les corresponents actes de recepció de les obres de les depuradores de Vall de Ebo i Famorca (Alacant).
  
De conformitat amb el que disposa la clàusula setena del conveni, l'explotació durant el primer any de construcció correspon a la Diputació Provincial d'Alacant.
  
Ha transcorregut ja este període per la qual cosa és necessari prendre les mesures per a garantir la correcta explotació d'estes i l'adequada prestació del servici públic per al qual van ser construïdes.
  
Fonaments de dret
  
La Llei 2/1992, de 26 de març, de Sanejament de les Aigües Residuals de la Comunitat Valenciana determina en l'article 3 que correspon a la Generalitat entre altres atribucions, la planificació, l'aprovació definitiva de plans i projectes, així com l'elaboració de projectes, execució d'obres i explotació de les instal·lacions i servicis que promoga directament. De la mateixa manera, la llei determina que la Generalitat podrà utilitzar qualsevol mecanisme convingut, concertat, organitzatiu o funcional, en el cas que això contribuïsca a millorar l'eficàcia de la gestió pública.
  
D'altra banda, l'article 13 indica que l'actuació de la Generalitat en les matèries a què fa referència la llei es portarà a terme a través del Govern Valencià i de les conselleries d'Infraestructures i Transport i de Territori i Habitatge i també a través de l'Entitat Pública de Sanejament d'Aigües Residuals de la Comunitat Valenciana, que la mateixa llei crea amb personalitat jurídica pròpia i plena capacitat pública i privada, i que té per objecte la gestió, l'explotació d'instal·lacions i servicis, i l'execució d'obres de tractament, depuració i, si pertoca, reutilització d'aigües depurades en els termes previstos en esta llei (article 14 de la Llei 2/1992, de 26 de març, de Sanejament de les Aigües Residuals de la Comunitat Valenciana, en la nova redacció que dóna la Llei 10/1998, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana).
  
Igualment, atés que l'entitat es concep com una persona jurídica de caràcter essencialment instrumental, la llei establix entre les seues funcions la de gestionar l'explotació de les instal·lacions i executar les obres de sanejament i depuració que la Generalitat determine, així com aquelles que li puguen encomanar les entitats locals o altres organismes (article 16 a).
  
Finalment, d'acord amb l'article 14.2 de la llei esmentada, la relació de la Generalitat amb l'Entitat Pública de Sanejament es farà per mitjà de la Conselleria d'Infraestructures i Transport.
  
Vista la proposta de la Direcció General d'Obres Públiques.
  
Per això, i de conformitat amb el que establixen els articles 14.2 i 16 a) de la Llei 2/1992, de 26 de març, article 35 de la Llei 5/1983, de 30 de desembre, del Govern Valencià, i 8 del Decret 114/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria d'Infraestructures i Transport, resolc:
  
L'explotació de les estacions depuradores d'aigües residuals de Vall de Ebo i Famorca (Alacant) la portarà a terme l'Entitat Pública de Sanejament d'Aigües Residuals de la Comunitat Valenciana, amb efectes des del dia 4 de novembre de 2003.
  
Contra la present resolució que exhaurix la via administrativa pot interposar-se, amb caràcter potestatiu, recurs de reposició davant el mateix òrgan que va dictar la resolució en el termini d'un mes, comptador des de l'endemà de la notificació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, de 13 de gener (BOE núm. 12, de 14 de gener).
  
No obstant el que disposa el paràgraf anterior, la present resolució podrà ser impugnada directament davant del Jutjat Contenciós Administratiu de la ciutat de València, mitjançant la interposició del corresponent recurs contenciós administratiu en el termini de dos meses, comptadors des de l'endemà de la notificació d'esta o, si pertoca, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga interposar, si pertoca, qualsevol altre recurs que es considere procedent.
  
València, 23 de setembre de 2003.- El conseller d'Infraestructures i Transport: José Ramón García Antón.